**Лизингтік қаржыландыру нарығының жай-күйін талдау**

*Лизингтік компанияларға сауалнама жүргізу нәтижелері бойынша*

**I. ЛИЗИНГТІК КОМПАНИЯЛАРҒА САУАЛНАМА ЖҮРГІЗУ НӘТИЖЕЛЕРІ**

**1. Сауалнамаға қатысушылар**

Сауалнама лизингтік компанияларға сауалнама жүргізу арқылы «Даму» кәсіпкерлікті дамыту қоры» АҚ (бұдан әрі – Қор) жүргізді. Сауалнама басталған сәтте Қазақстан Республикасының Стратегиялық жоспарлау және реформалар жөніндегі агенттігі Ұлттық статистика бюросының сайтынан тіркелген 54 лизингтік компанияның тізімі жүктелді, оның ішінде 28 компания жұмыс істеп тұрған компания болып табылады.

**Сауалнамаға 10 компания қатысты,** бұл ретте «Өнеркәсіпті дамыту қоры», «Қазагроқаржы» және «ТехноЛизинг» сияқты нарықтың негізгі қатысушылары қамтылды.

**2. Компаниялардың қаржылық көрсеткіштері**

Сауалнама аясында 2018-2020 жылдардағы деректер жиналды. Тұтастай алғанда, баланс көрсеткіштері бойынша лизингтік компаниялар нарығы, тіпті 2020 жылғы пандемияны ескере отырып та қарқынды дамып келеді. Осылайша, компаниялардың активтері жылына орта есеппен 25% деңгейге өсті және 2020 жылдың соңына қарай 1 094,5 млрд.теңгені құрады. Капитал деңгейі тұрғысынан нарық айтарлықтай орнықты көрінеді - 24% компаниялардың активтері меншікті капиталмен қамтамасыз етілген (1-қосымша).

|  |  |  |
| --- | --- | --- |
|  |  |  |

Бұл ретте, квазимемлекеттік лизингтік компаниялардың сұралған нарық активтеріндегі үлесі 2020 жылы – 91%, міндеттемелерде – 92%, меншікті капиталда 90% құрады.

**3. Лизингтік қоржынның құрылымы**

Лизингтік компаниялардың қоржыны 01.01.2021 жылға 9,4 мың мәміле бойынша 815,4 млрд. теңгені құрады. Клиенттің орташа берешегі 86,3 млн.теңгені құрайды (2020 ж. ЛК қоржынындағы квазимемлекеттік сектордың үлесі – 95%).

Компаниялар қоржынды, сондай-ақ оның активтер құрылымындағы үлесін арттыруда. Тек 2020 жылдың өзінде 318,2 млрд. теңге сомасына 3,4 мыңнан астам мәміле қаржыландырылды. Осының есебінен активтерден лизингтік қоржынның үлесі 2018 жылғы 65%-дан 2020 жылы 74%-ға дейін өсті. Бұл ретте қарыз алушылардың саны бойынша квазимемлекеттік сектордың үлесі – 88,5%, мәмілелер сомасы бойынша - 91% тең.

Лизингтік компаниялар қоржын сапасы бойынша екінші деңгейдегі банктермен салыстыруға болады – NPL үлесі (клиенттердің 90 күннен астам мерзімі өткен міндеттемелері) 9,0% деңгейінде бағаланады.

|  |  |
| --- | --- |
|  |  |

Бизнес сегменттері бойынша қоржын құрылымында ірі бизнес үлесінің өсуі байқалады: 2 жыл ішінде оның үлесі 49%-дан 62%-ға дейін өсті.

Нарықтық лизингтік қоржынның қалыптасқан салалық құрылымында «Өнеркәсіпті дамыту қоры» (өнеркәсіптік техника), «Қазагроқаржы» (ауыл шаруашылығы техникасы) және «ТехноЛизинг» (медтехника) сияқты ірі ойыншылардың назары маңызды рөл атқарады. Осының есебінен нарықта ауыл шаруашылығын (41%), көлікті (36%), өңдеу өнеркәсібін (13%) және денсаулық сақтауды (5%) қаржыландыру басым болып келеді.

**II. ҚОР ҮШІН НЕГІЗГІ ҚОРЫТЫНДЫЛАР**

- Нарық көлемі әсерлі болып көрінеді - активтері 1 трлн. теңгеден астам, портфель 815 млрд. теңгеден астам. **Алайда нарықтың 91% ірі ойыншылар, оның ішінде мемлекет есебінен қаржыландырылатын квазимемлекеттік сектордың өкілдері алады.**

- Тиісінше Қор ынтымақтастықты дамыта алатын нарық сегменті, атап айтқанда, жеке лизингтік компаниялар активтердің мөлшері бойынша 70-80 млрд. теңге мөлшерінде және жыл сайынғы лизингтік мәмілелердің сомасы бойынша шамамен 20-30 млрд. теңгеге бағаланады;

- Бұл ретте осы сегменттің меншікті капиталдың болуы тұрғысынан Қор тарапынан борыштық қаржыландыруды тарту үшін қажеттіліктері де, әлеуеті де бар: жеке компаниялар активтерінен меншікті капиталдың үлесі жиынтығында шамамен 35% құрайды;

- ШОБ субъектілерін қамту үшін ислам лизингін ұсынатын компаниялар ұсынатын лизинг нарығының кіші секторы перспективалы болып көрінеді. «AlSaqr» компаниясы қоржынының 85% астамы шағын бизнеспен жасалған мәмілелермен ұсынылған.